3:10 to Yuma (cinta de 2007)

:*Iste articlo ye sobre una cinta estausunidense de cine de western de l'anyo 2007; ta atros usos, se veiga *'3:10 to Yuma***.


***3:10 to Yuma*** (títol orichinal en [[Idioma anglés|anglés]], en [[Idioma aragonés|aragonés]] ***3 y 10 enta Yuma***, estrenada en [[Aragón]] con o títol en [[Idioma castellano|castellano]] d***'El tren de las 3:10***, en aragonés ***O tren d'as 3 y 10**'') ye una [[cinta]] de [[cine estausunidense]] de [[cine de western]] [[Cine de drama|dramatico]] estrenada l'anyo [[2007]], dirichida por [[James Mangold]] seguntes un [[guión adaptau]] por [[Halsted Welles]], [[Michael Brandt]] y [[Derek Haas]] (basau en "[[Three-Ten to Yuma]]", un relato curto publicau en ''Dime Western Magazine'' por [[Elmore Leonard]] en l'anyo [[1953]]), con una [[banda sonora orichinal]] de [[Marco Beltrami]], una [[dirección de fotografía]] de [[Phedon Papamichael]], una [[producción cinematografica]] de [[Cathy Konrad]] ta las [[Productora cinematografica|productoras]] [[Relativity Media]] y [[Tree Line Film]] y que conta con un [[elenco]] d'o cual en fan parte, entre d'atros [[actor]]s, [[Russell Crowe]], [[Christian Bale]], [[Peter Fonda]], [[Gretchen Mol]], [[Ben Foster]], [[Dallas Roberts]], [[Alan Tudyk]], [[Vinessa Shaw]], [[Logan Lerman]], [[Kevin Durand]], [[Lennie Loftin]], [[Forrest Fyre]], [[Johnny Whitworth]] y [[Luke Wilson]]. Se tracta de feito d'una nueva versión d'o western clasico ''[[3:10 to Yuma (cinta de 1957)|3:10 to Yuma]]'', estrenada l'anyo 1957.

En [[1884]] en [[Arizona]], Dan Evans ye un antigo soldau d'os [[Estaus Confederaus d'America]] en a [[Guerra Civil d'os Estaus Unius]] empobriu y que li debe [[diners]] a lo banquero de [[Bisbee (Arizona)|Bisbee]] Glen Hollander. Os farutes a lo servicio d'iste zaguero incendian o suyo granero y atacan o suyo ganau como advertencia ta que pague la deuda. A lo día siguient, Evans con sus dos fillos ye replegando lo suyo ganau ixeminau por l'ataque cuan veye a lo bandiu Ben Wade atacando una [[dilichencia]]. Iste tamién els veye y lis pilla los suyos [[Equus caballus|caballos]] ta que no puedan advertir d'o robo, pero els deixa marchar, decindo-les que deixará los suyos caballos ataus en o camín enta Bisbee. Evans y sus fillos aduyan a Byron McElroy, o solo achent de l'[[Achencia Nacional de Detectives Pinkerton]] que ha sobreviviu a l'ataque enta la dilichencia. Simultaniament, Wade y la suya banda han dentrau en Bisbee ta celebrar o robo en o "[[saloon]]" y cuan a banda marcha, Wade remanie con una [[prostituta]] d'o "saloon". Evans ha plegau tamién en Bisbee con l'achent feriu, y se troba present cuan os achents rodian a Wade y el fan preso. Grayson Butterfield, lo representant d'a companyía d'o ferrocarril, contracta a un grupo d'hombres ta levar a Wade enta un tren que ha de marchar dende lo lugar de Contention a las 3h y 10' enta la garchola de [[Yuma]], y Evans acceptar estar miembro d'o grupo a cambio de 200 [[Dólar estausunidense|dólars]] ta pagar a suya deuda con Hollander. Prencipia lo viache d'o grupo, complicau porque Wade preba terne que terne de fuyir y mesmo lo consigue transitoriament, Evans troba a su fillo que s'adhibe a lo grupo, troban [[apaches]] en o suyo camín y, amás, els persigue la banda de Wade. Cuan a la fin plegan enta Contention, tamién i plega la banda de Wade, que ufre una recompensa a cualsiquiera que mate a un d'os miembros d'o grupo que tien presonero a lo suyo chefe.

A cinta s'ambienta en [[1884]] en [[Bisbee (Arizona)|Bisbee]] y atros puestos d'[[Arizona]], y las suyas escenas se filmoron en [[Abiquiú]], [[Galisteo (Nuevo Mexico)|Galisteo]], [[Santa Fe (Nuevo Mexico)|Santa Fe]] y atros puestos de [[Nuevo Mexico]], [[Clifton (Arizona)|Clifton]], [[Safford (Arizona)|SDafford]] y atros puestos d'[[Arizona]] y [[Los Angeles]] en [[California]].

Se tracta d'una cinta que ha recibiu cuantismos [[Lista de premios cinematograficos|premios]] y nominacions, en destacando dos nominacions a los [[Premios Oscar]] ([[Premio Oscar a la Millor Banda Sonora Orichinal|Millor Banda Sonora Orichinal]] y [[Premio Oscar a lo Millor Soniu|Millor Soniu]]) en [[2008]] mientres a [[80ena edición d'os Premios Oscar|80<sup>ena</sup> edición]] de ditos premios.

== Elenco ==


== Se veiga tamién ==
* [[Cine en 2007]].
* [[Cintas de 2007]].

== Referencias ==


== Vinclos externos ==
*  [https://www.imdb.com/title/tt0381849/ ''3:10 to Yuma''] en [[Internet Movie Database]].
*  [https://catalog.afi.com/Catalog/moviedetails/67188 ''3:10 to Yuma''] en l**American Film Institute Catalog* de l*'American Film Institute*.
*  [https://www.rottentomatoes.com/m/310_to_yuma *3:10 to Yuma*] en [[Rotten Tomatoes]].
*  [https://www.metacritic.com/movie/310-to-yuma *3:10 to Yuma*] en [[Metacritic]].
*  [https://www.boxofficemojo.com/movies/?id=310toyuma.htm *3:10 to Yuma''] en Box Office Mojo.